CELEX: 62013CN0161
Language: da
Date: 2013-03-29 00:00:00
Title: Sag C-161/13: Anmodning om præjudiciel afgørelse indgivet af Tribunale Amministrativo Regionale per la Puglia (Italien) den 29. marts 2013 — Idrodinamica Spurgo Velox m.fl. mod Acquedotto Pugliese SpA

29.6.2013   
            
            
               DA
            
            
               Den Europæiske Unions Tidende
            
            
               C 189/3
            
         Anmodning om præjudiciel afgørelse indgivet af Tribunale Amministrativo Regionale per la Puglia (Italien) den 29. marts 2013 — Idrodinamica Spurgo Velox m.fl. mod Acquedotto Pugliese SpA
   (Sag C-161/13)
   2013/C 189/04
   Processprog: italiensk
   
      Den forelæggende ret
   
   Tribunale Amministrativo Regionale per la Puglia
   
      Parter i hovedsagen
   
   
      Sagsøgere: Idrodinamica Spurgo Velox m.fl.
   
      Sagsøgt: Acquedotto Pugliese SpA
   
      Præjudicielle spørgsmål
   
   
               1)
            
            
               Skal artikel 1, 2a, 2c og 2f i direktiv 1992/13/EØF (1) fortolkes således, at fristen for indgivelse af en klage med påstand om, at der fastslås en tilsidesættelse af de bestemmelser, der finder anvendelse i forbindelse med indgåelse af offentlige kontrakter, regnes fra den dato, hvor klageren har fået kendskab eller ved iagttagelse af behørig omhu burde have fået kendskab til tilsidesættelsen?
            
         
               2)
            
            
               Er artikel 1, 2a, 2c og 2f i direktiv 1992/13/EØF til hinder for nationale retsplejeregler eller en national fortolkningspraksis (…), som tillader, at en ret afviser en klage med påstand om, at der fastslås en tilsidesættelse af de bestemmelser, der finder anvendelse i forbindelse med indgåelse af offentlige kontrakter, når klageren som følge af den ordregivende myndigheds adfærd har fået kendskab til tilsidesættelsen efter den formelle meddelelse af indholdet af foranstaltningen om endelig tildeling?
            
         
      (1)  Rådets direktiv 92/13/EØF af 25.2.1992 om samordning af love og administrative bestemmelser vedrørende anvendelse af EF-reglerne for fremgangsmåden ved tilbudsgivning inden for vand- og energiforsyning samt transport og telekommunikation (EFT L 76, s. 14).